
דברי הסבר

 תמ"א 24/ 6 – תמ"א מפורטת לאשכול כליאה חרוב
דיון במועצה הארצית 2.9.25

מטרת הדיון: מתן הוראה להכנת תמ"א 24/ 6 – תמ"א מפורטת לאשכול מתקני כליאה חרוב

תמ"א 24/ 4 , תכנית מתאר ארצית למתקני כליאה (תמ"א 24 / 4) אושרה בינואר 2020 במטרה לתת מענה לצרכי הכליאה של אסירים פליליים בישראל לשנת 2040 והוטמעה במרץ 2021 בתמ"א 1 כפרק הכליאה בחטיבת מוסדות ציבור -תמ"א 1/ 5.  

התמ"א איתרה שטחים לאשכולות כליאה חדשים והוסיפה פוליגונים לאתרים שאושרו בתמ"א 24 (1982) כסימבולים. הקמת אשכולות של מתקני כליאה חדשים מאפשרת מענה לאתגרי מערכת הכליאה בישראל, וביניהם: מצוקת מקומות כליאה, איכות הירודה של מערך הכליאה והצורך לשפר את תנאי המחיה בהתאם לפס"ד   1892/14- הקובע מרחב מחיה מינימלי של 4.5 מ"ר ברוטו בתוך התא לכל כלוא. 

בהתאם לתמ"א המאושרת, אתר חרוב ואתר פלוגות משמשים כאתרים חלופיים במרחב דרום. התמ"א  קובעת שעם אישור תכנית מפורטת לאחד האתרים מבין שניהם, יתבטל האתר החלופי לו. השב"ס החליט כי אתר חרוב הינו המועדף ולכן מבקש לקדם עבורו תכנית מפורטת.
[bookmark: _GoBack]הקמת אשכול כליאה חרוב ייתן מענה לצורכי הכליאה במחוז הדרום לשנת 2040 וכן לצורך פינוי מתקני כליאה ישנים ברמלה, אבו כביר ושקמה, ויאפשר פינוי הקרקע עבור פיתוח עתידי שעיקרו למגורים.

האתר חל על שטח של כ- 370 דונם ומיועד לאשכול בתי סוהר עבור כ-3,000-4,000 אסירים פליליים. בנוסף למתקני הכליאה, האתר יכלול מתקנים לוגיסטיים, מכלולי תפעול, מכלול תעסוקה וחינוך, ויוכל לכלול גם בית משפט ותחנת משטרה. 

